stanford-oval/wikipedia huggingface dataset:
ผู้ชนะสิบทิศ (เพลง)

| "ผู้ชนะสิบทิศ"> เพลงโดยชรินทร์ นันทนาคร |
| --- | --- |
วางจำหน่าย: ไม่ทราบปี
บันทึกเสียง: ครั้งที่ 1 พ.ศ. 2497 ครั้งที่ 2 พ.ศ. 2509
แนวเพลง: เพลงลูกกรุง
ผู้ประพันธ์เพลง: ไสล ไกรเลิศ (คำร้องและทำนอง)
"ผู้ชนะสิบทิศ" เป็นเพลงที่ขับร้องโดยชรินทร์ นันทนาคร ประพันธ์เนื้อร้องและทำนองโดย ไสล ไกรเลิศ บันทึกแผ่นเสียงครั้งแรกเมื่อปี พ.ศ. 2497 โดยชื่อแรกเริ่มของเพลงนี้คือ "บุเรงนองรำลึก" ต่อมามีการเสริมเนื้อเพลงบางส่วน และได้เปลี่ยนชื่อใหม่เป็น "ผู้ชนะสิบทิศ"  เพื่อใช้เป็นเพลงประกอบละคร ผู้ชนะสิบทิศ ที่ชรินทร์รับบท จะเด็ด คู่กับสวลี ผกาพันธ์ รับบท ตะละแม่กุสุมา ออกอากาศทางสถานีโทรทัศน์ช่อง 4 บางขุนพรหม พ.ศ. 2504
หากในสมัยนี้ใครเอาไปร้องในอัลบั้ม อัดเป็นวีซีดีหรือดีวีดี ออกจำหน่ายต้องเสียค่าลิขสิทธิ์ถึง 200,000 บาท ถือว่าแพงที่สุดในประเทศไทย ชรินทร์กล่าวว่า ร้องเพลงนี้มากกว่าหมื่นครั้งได้
ประวัติ

วันหนึ่งครูไสลไปยืนอ่านหนังสือเรื่อง ผู้ชนะสิบทิศ ตามร้านหนังสือแถวเวิ้งนาครเขษม จากนั้นจึงพาคุณ ชรินทร์ นันทนาคร ไปนั่งริมแม่น้ำเจ้าพระยาที่ครัววังหน้า ซึ่งตอนนี้เป็นสโมสรเทศบาลนครกรุงเทพ นั่งอยู่ในเวลากลางคืนที่มีดวงดาวเต็มท้องฟ้า ริมฝั่งแม่น้ำเจ้าพระยาที่มีแต่ต้นลำพูเต็มไปด้วยหิ่งห้อยเป็นล้าน ๆ ตัว ในบรรยากาศซึ่งเงียบ มีแต่เรือแจว เมื่อเห็นเช่นนั้น ครูไสลจึงเริ่มเขียนเพลงนี้ขึ้นมา ฮัมเพลงขึ้นมาทันที.....ฟ้าลุ่มอิรวดี คืนนี้มีแต่ดาว.... แล้วก็แต่งต่อไปจนจบ นำไปขายได้เงินไม่กี่ร้อยบาท
พอหลังแต่งเสร็จ ชรินทร์นำไปร้องที่วิทยุหนึ่งปณ. สถานีวิทยุรักษาดินแดน ร้องไปไม่นาน พอเพลงดังขึ้นมา ยาขอบหรือ โชติ แพร่พันธุ์ ก็เรียกครูไสลไปพบ ในตอนแรกนึกว่าเรียกไปเพราะไม่ขออนุญาตท่าน แต่ยาขอบกลับไปขนหนังสือมาให้ครูไสลทั้งชุด และอนุญาตให้นำไปแต่งเพลงอื่น ๆ ได้อีก ซึ่งครูไสลก็แต่งเพลงที่เกี่ยวข้องอีก เช่น "บุเรงนองลั่นกลองรบ", "ไขลูสู้ตาย", "อเทตยาพ้อรัก" "กุสุมาอธิษฐาน" ฯลฯ
เนื้อเพลง

ฉบับบันทึกแผ่นเสียงครั้งแรก พ.ศ. 2497 ในชื่อเพลง บุเรงนองรำลึก
ฟ้าลุ่ม อิระวดีคืนนี้มีแต่ดาว
แจ่มแสงแวววาว เด่นอะคร้าวสว่างเวหา
ข้ามาทำศึกลำเค็ญ ไม่เว้นว่างเปล่า
เพื่อศักดิ์ชาว ตองอู ถึงจะตายจะอยู่ ขอเชิดชูมังตรา
ดวงใจข้ามอบจอมขวัญ มั่นรักจันทรา
กุสุมายอดชู้ รักเจ้าเพียงเอ็นดู ไว้ชื่นชูดวงแด
ไปรบอยู่แห่งไหน ใจคะนึงถึงเจ้า เคยเล้าโลมโฉมแม่
ข้ากลับมาเมืองแปร มองเหลียวแลแสนเปลี่ยวเปล่า
ไม่มีแต่เงา ข้าเฝ้าอาลัย
หัวใจแทบขาด อนาถใจไม่คลาย
เจ็บใจ คนรักโดนรังแก
ข้าจะเผาเมืองแปร ให้มันวอดวาย
จะตายให้เขาลือชาย จะให้เขาลือชายว่านามชื่อกู
ผู้ชนะสิบทิศ ผู้ชนะสิบทิศ ผู้ชนะสิบทิศ
ฉบับบันทึกแผ่นเสียงครั้งที่ 2 พ.ศ. 2509 ในชื่อเพลง ผู้ชนะสิบทิศ
ฟ้าลุ่ม อิระวดี คืนนี้มีแต่ดาว
แจ่มแสงแวววาว เด่นอะคร้าว สว่างไสว
เสียงคลื่นเร้าฤดี คืนนี้ข้าเปลี่ยวใจ
เหน็บหนาวทรวงใน แปลกไฉน ข้าเศร้าวิญญา
ข้ามาทำศึก ลำเค็ญ เหนื่อยแสนยากเย็น
ไม่เว้นว่างเปล่า เพื่อศักดิ์ชาว ตองอู
ถึงจะตาย จะอยู่ ขอเชิดชูมังตรา
ดวงใจ ข้ามอบจอมขวัญ มั่นรักต่อกัน
มิ่งขวัญจันทรา กุสุมายอดชู้
รักเจ้าเพียงเอ็นดู ไว้ชื่นชูดวงแด
ไปรบอยู่แห่งไหน ใจคะนึงถึงเจ้า
เคยเล้าโลมโฉมแม่ ข้ากลับ มาเมืองแปร
มองเหลียวแล แสนเปลี่ยวเปล่า
ไม่มีแต่เงา ข้าเฝ้าอาลัย
หัวใจแทบขาด อนาถใจไม่คลาย
เจ็บใจ คนรักโดนรังแก
ข้าจะเผาเมืองแปร ให้มันวอดวาย
จะตายให้เขาลือชาย จะให้เขาลือชาย
ว่านามชื่อกู ผู้ชนะสิบทิศ ผู้ชนะสิบทิศ
ผู้ชนะสิบทิศ ผู้ชนะ..สิบทิศ ฮื้มฮืมหื่มฮืมฮืม
พรรคภาระการต่อสู้แห่งชาติ

พรรคภาระการต่อสู้แห่งชาติ (Concern for the Nation Functional Party; ภาษาอินโดนีเซีย: Partai Karya Peduli Bangsa) เป็นพรรคการเมืองในอินโดนีเซียจัดตั้งโดยอดีตสมาชิกพรรคโกลการ์เช่น ฮาร์โตโน อดีตรัฐมนตรีในสมัยซูฮาร์โต และ ซีตี ฮาร์ดียันตี รุกมานา บุตรสาวของซูฮาร์โต ในการเลือกตั้ง พ.ศ. 2547 พรรคนี้ได้รับเลือกตั้ง 2 ที่นั่ง ส่วนในการเลือกตั้ง พ.ศ. 2552 ไม่ได้รับเลือก
ตัวละครในวรรณกรรมมังกรคู่สู้สิบทิศ

ใช้การออกเสียงตามหนังสือการ์ตูน ของบริษัทสยามอินเตอร์คอมิกส์
กองกำลังขุนพลน้อย

หยางกงชิง :อดีตแม่ทัพของหวังซื่อชง เป็นคนที่สนับสนุนโค่วจงมาแต่แรกจนคล้ายเป็นทั้งสหายและอาจารย์ของโค่วจง เป็นแม่ทัพที่เก่งกาจ ภายหลังได้ถอนตัวจากหวังซื่อชงมาอยู่กับโค่วจง
เสวียนหย่ง :แม่ทัพหนุ่มจากกองกำลังหวากัง หลังจากไจ๋หยางถูกหลี่มี่หักหลังได้อยู่กับไจ๋เจียวบุตรีของไจ๋หยาง แต่ภายหลังจากที่โค่วจงได้ช่วยแก้แค้นให้ไจ๋หยาง และโค่นล้มหลี่มี่ เสวียนหย่งได้รวบรวมกองกำลังหวากังเก่าได้3000คนและได้นำกองกำลังมาช่วยเหลือตอนที่โค่วจงตั้งตัวที่เหลียงตูในครั้งต้านอวี้เหวินฮั่วจี๋
ปู่เทียนจื้อ :อดีตรองหัวหน้าพรรคปลาปรัมปราแต่ภายหลังสนิทกับโค่วจงจนหวินอี้เจินหัวหน้าพรรควางแผนกำจัดแต่โค่วจงช่วยไว้ได้จึงนำกองเรือของพรรคเข้าร่วมกับกองกำลังขุนพลน้อยของโค่วจง
เกาจันเต้า :อดีตหัวหน้าโจรสลัดหลายร้อยคนซึ่งแต่เดิมเป็นทหารของราชวงศ์สุย ภายหลังโค่วจงได้พิชิตเกาจันเต้าและรับเข้าเป็นพวกแล้วจึงตั้งพรรคมังกรคู่ให้ไปรอตนขุดขุมทรัพย์ท่านหยางที่นครฉางอาน
เฉินฉางหลิน :อดีตแม่ทัพของหวังซื่อชง ตระกูลถูกบุตรชายของเสิ่นฝาชิงนามเสิ่นหลุนสังหารและย่ำยีภรรยา จึงมาอยู่กับหวังซื่อชงแต่หลังจากหวังซื่อชงหักหลังคิดกำจัดโค่วจง จึงบุกเข้าวังของหวังซื่อชงไปคาดคั้นความจริง และได้ไปเข้าเป็นพวกของโค่วจงและรวบรวมช่างต่อเรือในบ้านเก่าตนเองมาสวามิภักดิ์โค่วจง
ไป่เหวินหยวน :อดีตแม่ทัพของเจ้าพญาครุฑจูชั่น แต่ตอนหลังถูกแมงมุมพิษจูเม่ยบุตรีของจูชั่นวางแผนลอบทำร้ายจนเกือบเสียชีวิตแต่โค่วจงซึ่งเคยถูกเขานำกำลังจับกุมกลับยอมช่วยเขาทำให้เขาซาบซึ้งใจและยอมสวามิภักดิ์
ลิโป้น้อย เจียวสงจิ้น :เป็นรองหัวหน้าพรรคลว่อหม่า ซึ่งคัดค้านการที่หัวหน้าพรรคลว่อหม่าตูเยิ่นยอมรับพวกคีตันเข้าเป็นพวก จึงตรอมใจหมกตัวอยู่หอนางโลม แต่โค่วจงกลับแอบปล่อยข่าวเรื่องแผนของตูเยิ่นออกไป แต่ตูเยิ่นกลับคิดว่าลิโป้น้อยปล่อยข่าวจึงคิดฆ่า แต่โค่วจงช่วยไว้และโค่วจงไปหนีลงไปปะปนกับแขกที่หอนางโลมแต่กลับหนีไปอีกทางเพื่อให้คนในหอนางโลมไม่ต้องรับเคราะห์จึงนับถือในน้ำใจของโค่วจงและหลังจากโค่วจงฆ่าตูเยิ่นและยกกำลังขุนพลน้อยมาจึงเปิดเมืองต้อนรับและเข้าสวามิภักดิ์
จั่วเสี้ยวโหย่ว :แม่ทัพใหญ่ของหลี่จื่อทง หลังจากแพ้ให้กับโค่วจงแต่โค่วจงกลับไม่หยิ่งผยองทั้งยังปล่อยเขาไปจึงซึ้งใจเมื่อโค่วจงบุกจงหลีจึงเปิดเมืองสวามิภักดิ์
ฉินเหวินเจา :แม่ทัพของหลี่จื่อทงเป็นผู้ครองเมืองเกาอิ๋วแต่หลังจากจั่วเสี้ยวโหย่วสวามิภักดิ์จึงทราบว่าไม่มีทางชนะประกอบกับนับถือในตัวโค่วจงจึงยอมเปิดเมืองสวามิภักดิ์
เงาปีศาจ ลั่วฉีเฟย :เป็นหัวหน้าหน่วยเยิ่นถังของสมาคมเผิงเหลียงและเข้าร่วมกับโค่วจง เป็นนักสอดแนมที่เก่งกาจและมีเครือข่ายข่าวสารที่แม่นยำและรวดเร็ว
เฉินเหล่าโหมว :อดีตหัวหน้าหน่วยพรรคปลาปรัมปรา มีฝีมือทางงานช่างสูง
เยิ่นเม่ยเม่ย :หญิงงามหัวหน้าสามของสมาคมเผิงเหลียง ในตอนแรกได้พบกับโค่วจงและฉีจื่อหลิงจึงหว่านเสน่ห์ให้หวังจะดึงดูดพลังธาตุบริสุทธิ์ของเด็กหนุ่มแต่ทั้งคู่ตั้งสติได้ และภายหลังได้มาเข้าร่วมกับโค่วจงตอนที่จะตั้งกองกำลังขุนพลน้อย
ซวีสิงจือ :อดีตที่ปรึกษาของหัวหน้าหมู่ตึกหินชาติ แต่เห็นนายของตนโง่เขลาเบาปัญญาหลงใหลสตรีจึงแยกตัวออกมาและบังเอิญพบกับโค่วจงกับเซียวสิ้วสวินที่เมืองเซียงหยางและยอมรับนับถือสติปัญญาของโค่วจงจึงเข้าร่วมด้วย
ตระกูลขุนนางชั้นสูง

ตระกูลหลี่
หลี่เอียน ผู้นำตระกูล ต่อมาสถาปนาราชวงศ์ถังและขึ้นเป็นฮ่องเต้ถังเกาจู่ เป็นคนมากน้ำใจจึงหลงใหลและเชื่อฟังคำยุยงของเหล่าสนมที่ให้ร้ายหลี่ซื่อหมิ่น
หลี่ซื่อหมิน บุตรชายคนรองของหลี่เอียน รอบรู้บุ๋นบู๊ เมื่อบิดาครองราชย์ได้ขึ้นเป็นเจ้าฉินอ๋อง ต่อมาครองราชย์เป็นถังไท่จงฮ่องเต้
หลี่เจี้ยนเฉิง บุตรชายคนโตของหลี่เอียน เป็นที่รักของพ่อและเหล่าสนมของบิดา จึงได้ดำรงตำแหน่งรัชทายาท แต่ภายหลังถูกหลี่ซื่อหมิ่นสังหาร
หลี่หยวนจี๋ บุตรชายคนเล็กของหลี่เอียน ได้ดำรงตำแหน่งเจ้าฉีอ๋อง หวังหลอกล่อให้พี่ชายทั้งสองฆ่ากันเอง ส่วนตนเองเข้าร่วมกับฝ่ายอธรรมบางส่วนเพื่อรับการสนับสนุน
หลี่ซิ่วหนิง บุตรสาวคนเล็กของหลี่เอียน เป็นหญิงซึ่งเป็นรักแรกของโค่วจงแต่นางมีคนรักอยู่แล้ว เป็นแม่ทัพของหลี่ซื่อหมิ่น นาม ไฉเส้า
หลี่เสินทง น้องชายของหลี่เอียน มีวรยุทธ์สูงส่ง ใช้หอกสามง่ามเป็นอาวุธ บรรลุพลังดีหมีพิศดารที่คิดขึ้นเอง และพลังแปดกระบวนเทพยุทธ์
หลี่ฝาน
หลี่เสี้ยวกุง
ตระกูลซ่ง
ดาบสวรรค์ซ่งเซวีย ปรมาจารย์ผู้ใช้ดาบแห่งแดนใต้ สมัยราชวงศ์สุยเคยเป็นพระยาสยบทักษิณ เมื่อราชวงศ์สุยล่มสลายได้เป็นกำลังสำคัญในการช่วยโค่วจงช่วงชิงแผ่นดิน เป็นปรมาจารย์ดาบแห่งภาคใต้ ด้วยเคล็ดวิชาฟ้าถามเก้าดาบสวรรค์ ทำให้ชื่อเสียงของเขานั้นโด่งดังทั่วยุทธภพ มีชื่อเสียงตั้งแต่วัยหนุ่ม เป็นบุรุษเหล็กผู้หนึ่ง ในสมัยหนุ่มมีหน้าตาหล่อเหลา แต่เมื่อถูกตระกูลกดดันให้แต่งงานกลับแต่งภรรยาอัปลักษณ์เพื่อทุ่มเทจิตใจให้กับดาบเท่านั้น เนื่องจากตระกูลซ่งสืบเชื้อสายฮั่นแท้มาตลอดจึงไม่ยอมรับหลี่ซื่อหมื่นซึ่งมีเชื้อพวกต่างเผ่าพันธ์
กระบี่พสุธาซ่งจื้อ น้องชายคนรองของดาบสวรรค์ ผู้นั่งเก้าอี้อันดับสองของกองกำลังขุนนางชั้นสูงแซ่ซ่ง เป็นคนที่สนใจในตัวโค่วจงแต่แรก
เคราเงินซ่งลู่ น้องคนเล็กของดาบสวรรค์
ซ่งซือเต้า เป็นบุตรชายคนรองของตระกูลซ่ง มีหน้าที่ขนส่งสินค้าเถื่อน เป็นที่รักของซ่งเซวีย
ซ่งอี้หัว บุตรสาวคนโตของดาบสวรรค์ซ่งเซวีย แต่งงานกับบุตรชายของตุลาการแผ่นดินเจี๋ยฮุย นามเจี๋ยเหวิน
ซ่งอี้จื้อ คุณหนูแห่งตระกูลซ่ง เป็นหญิงสาวที่โค่วจงหลงรัก ซึ่งต่อมาทั้งคู่ก็ได้ร่วมชีวิตกัน
ตระกูลอวี้เหวิน
อวี้เหวินซัง ผู้นำตระกูลอวี้เหวิน บรรลุพลังกิเลนน้ำแข็งผลึก ภายหลังได้เป็นหนึ่งในสององครักษ์ใหญ่ของหลี่เอียน
อวี้เหวินฮั่วจี๋ เป็นหัวหน้าองครักษ์ของสุยหยางตี้ฮ่องเต้ เนื่องจากต้องการช่วงชิงเคล็ดวิชาอมตะจึงได้ฆ่าชอนกุบี ต่อมาก่อกบฏปลงพระชนม์สุยหยางตี้ ก่อตั้งราชวงศ์สวี ภายหลังถูกจับกุมจึงฆ่าตัวตายพร้อมสนมรักเว่ยเจินเจินซึ่งเป็นผู้มีพระคุณสมัยโค่วจงและฉีจื่อหลิงยังอยู่หยางโจว
อวี้เหวินเฉิงตู น้องชายของอวี้เหวินฮั่วจี๋
อวี้เหวินอู๋ตี้ น้องชายของอวี้เหวินฮั่วจี๋
อวี้เหวินซื่อจี๋ น้องชายของอวี้เหวินฮั่วจี๋ภายหลังเปิดเมืองอู่หยางสวามิภักดิ์ตระกูลหลี่
ตระกูลตู๋กู๋
อิ๋วฉู่หง แม่ของตู๋กูฟง ผู้นำตระกูลตู๋กู๋ มีลูกชายสองคนคือตู๋กูฟงและตู๋กูป้า มีวรยุทธ์สูงใช้ไม้เท้ามรกตเป็นอาวุธ วิชาไม้ตายคือ วิชาไม้เท้าลมกรด ซึ่งฝึกผิดแนวทางจนกลายเป็นโรคหอบหืดเรื้อรังแต่โค่วจงซึ่งปลอมเป็นหมอวิเศษได้ช่วยเหลือจนหายดี
ตู๋กูฟง ผู้นำตระกูลตู๋กูคนปัจจุบัน
ตู๋กูป้า น้องชายของตู๋กูฟง หลงใหลในสตรี ต่อมาถูกเสิ่นลั่วเอียนฆ่าตาย
ธิดาหงส์ตู๋กู๋ฟ่ง บุตรสาวของตู๋กูฟง มีวรยุทธ์สูงกว่าตู๋กูฟงผู้เป็นบิดา
ตู๋กูเช่อ บุตรชายของตู๋กูฟง เป็นชู้กับหัวหน้าพรรคปลาปรัมปราหวินอี้เจิน
สุดยอดฝีมือแห่งยุค

กระบี่หมากล้อมฟู่ฉ่ายหลิน (ชอนแชอิม) แห่งเกาหลี เป็นผู้สำเร็จขั้นที่เก้าของวิชาเก้าพิสดารสยบหินและกระบี่หมากล้อม แสวงหาความพร้อมสมบูรณ์ รับหญิงงามเป็นศิษย์ 3 คนคือ ชอนกุนบี ชอนกุนซังและชอนกุนจาง (ฟู่จวินชว่อ ฟู่จวินอี้และฟู่จวินเฉียง)
ราชันย์บู๊ปี้เสียนแห่งถูเจี๋ย เป็นที่เทิดทูนของชาวถูเจี๋ยดังเทพเจ้า เป็นผู้บัญญัติเคล็ดวิชาสุริยัน มีความแค้นกับปาฟงหันเพราะศิษย์เอกของตนถูกปาฟงหันสังหาร
ผู้วิเศษกำจายหนิงเต้าฉี เป็นนักพรตเต๋าผู้ฝึกเคล็ดวิชาหัตถ์กำจายแปดปัดป่าย
แปดยอดฝีมือฝ่ายอธรรม

เรียงตามลำดับฝีมือดังนี้
เทพอาถรรพ์สือจือเซวียน ยอดฝีมืออันดับหนึ่งของฝ่ายอธรรม เขาได้ค้นพบหลักธรรมชาติจากการผสมผสานวิชาอธรรมกับวิชาของฝ่ายธรรมะ จึงได้บัญญัติเป็นวิชาที่ไม่มีผู้ใดโค่นล้มคือเคล็ดวิชาประทับไม่ตายและยังได้สร้างท่าร่างมารมายาซึ่งแม้แต่สี่มหาสมณะยังไม่อาจจับตัวได้ มีเป้าหมายรวมรวบฝ่ายอธรรมเป็นหนึ่งเดียว แต่สุดท้ายก็ไม่อาจชนะความรักที่มีต่อปี้ซิ่วซินและสือชิงเสวียนได้ มีศิษย์ 2 คนคือโหวซีไป๋แห่งสำนักกุสุมาลย์และหยางซวีเอี้ยนแห่งสำนักเสริมเติมฟ้า ภายหลังกลับใจได้และออกบวชกับสี่มหาสมณะ
ราชินีเย็นจู้อี้เอี๋ยน ยอดฝีมืออันดับสองของฝ่ายอธรรม เป็นเจ้าสำนักทศเย็น เคล็ดวิชาอสูรฟ้าหลอนของนางเป็นรองแค่ประทับไม่ตายของสือจือเซวียน มีศิษย์ 2 คนคือวาวาและไป่ชิงเอ๋อ ต่อมาตายเพราะใช้วิชากระบวนท่าหยกศิลาล้วนแหลกลาญเพื่อพลีชีพตนเองสังหารสือจือเซวียน แต่ไม่สำเร็จ
บูรพอสูรเจ้าเต๋อเอี้ยน เป็นราชครูแห่งถูเจี๋ยตะวันออก ปกติใช้กระบวนท่าในคัมภีร์เลือด แต่ภายหลังได้บัญญัติสิบแปดกรงเล็บคืนวิญญาณไว้อย่างลับๆเพื่อสู้กับสือจือเซวียน นิสัยเจ้าเล่ห์ รับเซียงอี้ซานเป็นศิษย์
บุรุษสววรค์ซีอิ้ง มีท่าไม้ตายคือ แหฟ้าพลังม่วง ภายหลังถูกฉีจื่อหลิงที่ปลอมเป็นดาบฤทธาเยี่ยซ่านฆ่าตาย
คหบดีอ้วนอันหลง เป็นคนที่คอยรับใช้เทพอาถรรพ์เพราะนับถือและเชื่อมั่นเทพอาถรรพ์จะเป็นผู้รวมรวบฝ่ายอธรรมเป็นหนึ่งเดียว ผู้ใช้ยุทธ์กลีบบัวใจฟ้า เป็นศิษย์พี่ของฝูกงอิ้วพี่น้องร่วมสาบานของตู้ฝูเว่ย
นักพรตโฉดพีเฉิน พรตโฉดแห่งสำนักพรต วิชายุทธฺของเขาไม่ค่อยปรากฏในเรื่อง มีอีกสถานะหนึ่งคือหย่งฟงเสียงหัวหน้าสมาคมบ่อนพนันทางภาคเหนือ หัวหน้าพรรคลั่วหยาง
กระบี่จื่ออู่จั่วอิ๋วเซียน นักพรตแห่งสำนักปรมาจารย์พรต มีวิชากระบี่จื่ออู่เป็นไม้ตาย เคยมีความแค้นกับดาบฤทธา
ผิดทำนองคลองธรรมอิ๋วเหนี่ยวเจี้ยน เป็นศิษย์ของเจ้าอธรรมรุ่นสุดท้าย สั้งอวี่เถียน ภายหลังมีฝีมืออ่อนที่สุดแปดยอดฝีมือฝ่ายอธรรมถูกเทพอาถรรห์ฆ่าตาย
ตัวละครฝ่ายธรรมะ

นิกายฌานมหาสมณะเต้าซิ่น
มหาสมณะจื้อกู่
ผู้วิเศษตี้ซินแห่งนิกายอวตังสกะ
มหาสมณะเจียงเสียงแห่งนิกายไตรศาสตร์
หลู่เหมียวจื่อ ผู้ที่มีความรู้รอบด้าน เป็นผู้สร้างขุมทรัพย์ท่านหยาง
เจ้าสำนักเรือนฌาณเมตไตรย ฝ่านชิงฮุ้ย
ทายาทเรือนฌาณเมตไตรยซือเฟยเซวียน
เจ้าอาวาสเหลี่ยวคง
สือชิงเสวียน บุตรสาวเพียงคนเดียวของเทพอาถรรพณ์สือจือเซวียน ซึ่งสุดท้ายนั้นทำให้เทพอาถรรพณ์ละวางทางโลกหันหน้าเข้าสู่ทางธรรมในที่สุด
สั้งสิ้วฟาง ยอดคณิกาล้มเมือง นางเป็นหณิงสาวที่มีความงามเท่าเทียมกับ ซือเฟยเซวียน ทายาทเรือนฌาณเมตไตรย สือชิงเสวียน บุตรสาวเพียงคนเดียวของเทพอาถรรพณ์สือจือเซวียน นางขายแต่ศิลปะการแสดงไม่ขายตัวและหัวใจ นางมอบหัวใจให้แก่โค่วจงเพียงคนเดียว แต่ว่าด้วยความรักที่ไม่อาจเป็นไปได้ของทั้งคู่ นางได้มาหาโค่วจงและมอบกายให้แก่โค่วจง นางบอกว่าต้องการสัมพันธ์รักชั่วข้ามคืนและมอบความบริสุทธิ์ให้แก่โค่วจงเพียงคนเดียวหลังจากนั้นทั้งคู่ก็ได้พบกันอีกใน10ปีตอมา โค่วจงก็ไม่เคยลืมเลือนในคืนๆนั้น
เหลยเก้านิ้ว
ฮูหยินเฉิดไฉไล
เซียงสิ้วสวิน เจ้าของปศุสัตว์ม้าบิน
ตัวละครฝ่ายธรรมะ > ขุนพลตึกเทียนเช่อ

หลี่จิ้ง ถือได้ว่าเป็นอาจารย์คนที่สองของมังกรคู่ก็ว่าได้ เขาได้สอนเคล็ดวิชาประจัญบานสิบกระบวนให้แก่มังกรคู่ไว้ใช้ป้องกันตัว
ฝานอี้
ฉางซุนอู๋จี้
เว่ยฉีจิ้งเต๋อ
ขุนพลเทพ ฉินสูเป่า เคยเป็นนายทัพของกองทหารสุย มีกระบองดั่งใจเก้าข้อเป็นอาวุธ เมื่อราชวงศ์สุยล่มสลายได้เข้ากับตึกเทียนเช่อของหลี่ซื่อหมิน
ไฉเส้า คู่หมั้นของหลี่ซิ่วหนิง
ตัวละครฝ่ายอธรรม

สำนักเจ้าอธรรม (เจ้าศักดิ์สิทธิ์)
เจ้าอธรรมรุ่นที่1 เซี่ยป๋อ เป็นเจ้าอธรรมรุ่นแรกศึกษาวิชาทางการแพทย์และได้พบกับสรีรธาตุเจ้าศักดิ์สิทธิ์และได้พบวิธีการถ่ายพลังเก็บไว้ในสรีรธาตุเจ้าศักดิ์สิทธิ์
เจ้าอธรรมรุ่นสุดท้าย สั้งอวี่เถียน เป็นอาจารย์ของ ติงจิ่วฉุง โจวเหล่าทั่น จินหวนเจินและอิ๋วเหนี่ยวเจี้ยน
สำนักทศเย็น
วาวา เป็นศิษย์ของราชินีเย็นจู้อี้เอี้ยนภายหลังหลอกใช้ฉีจื่อหลิงจนฝึกพลังอสูรฟ้าสำเร็จ แต่ก็มีชะตาคล้ายกับชอบฉีจื่อหลิง
ไป่ชิงเอ๋อ ศิษย์น้องของวาวา
เมฆฝนร่วมสัมพันธ์พีโส่วเสียน ศิษย์น้องของราชินีเย็น
อสูรซ่อนเปียนปู้ฟู่ ศิษย์น้องของราชินีเย็น
นางมารผมเงินตันเหมย
นางมารยั่วสวาทเหวินไฉ่ถิง
หยงเจียวเจียว
เข่อฟงเต้าหยิน
สำนักเสริมเติมฟ้า
มือสังหารเงาหยางซวีเอี้ยน ศิษย์ของเทพอาถรรพณ์ของสำนักเสริมเติมฟ้า เป็นเชื้อสายของราชวงศ์สุย ต่อมาทรยศเทพอาถรรพณ์ไปเข้ากับนิกายเรืองโรจน์ ฝึกเคล็ดวิชาหมื่นวิถีมูลฐานสำเร็จ สุดท้ายต้องตาย แต่ก่อนตายได้เห็นแสงสว่างสุดท้ายจึงนอนตายตาหลับ
ดาบฤทธาเยี่ยซาน
ทูตหน้าบากกุงเฉินชุน
นักบวชชมพูทวีปปุนันทะ
ชนเผ่านอกด่าน

ถูเจี๋ยตะวันออก
เข่อข่านถูลี่ ผู้ทนการกดขี่จากแสลี่ไม่ไหว เป็นผู้นำกองกำลังสุนัขป่าดำ
ข่านแสลี่ ผู้นำกองกำลังสุนัขป่าทอง ได้รับการสนับสนุนให้รวมแผ่นดินจากราชันย์บู๊และบูรพอสูร
เข่อต๊ะจื้อ ยอดฝีมือผู้ใช้เพลงดาบพายุทะเลทราย เป็นผู้มีคุณธรรม
เจ้าเต๋อเอี๋ยน ยอดฝีมืออันดับสามของฝ่ายอธรรม ข่านแสลี่แต่งตั้งให้เป็นราชครูแห่งถูเจี๋ยตะวันออก
ถุนอวี้กู่ น้องชายของราชันย์บู๊ปี้เสียน
เหยี่ยวบินชวีอ้าว เป็นคนของชนเผ่าเถี่ยเล่อ วัยหนุ่มนั้นได้ฝึกวิชากับพระจากชมพูทวีป ทำให้เขาได้วิชาเก้าเปลี่ยนซึ่งเป็นการทะลวงชีพจรทำให้กำลังภายในอยู่ชั้นแนวหน้า เคยประลองกับราชันย์บู๊แต่พ่ายภายในกระบวนท่าเดียว เมื่อรู้ข่าวว่าลูกชายคนเดียวของเขาตาย ชวีอ้าวจึงได้เข้ามาแดนจงหยวนเพื่อไล่ล่ามังกรคู่ ภายหลังพ่ายแพ้แก่ปาพงหันจึงไม่เหยียบเข้าภาคกลางอีกตลอดชีวิต
เยิ่นเส้าหมิง หรือชื่อจริงคือชวีเส้าหมิง บุตรชายโทนของเหยี่ยวบินชวีอ้าว ชวีอ้าวต้องการยึดดินแดนภาคกลาง จึงได้ส่งลูกชายเข้ามาจงหยวน เยิ่นเส้าหมิงได้ก่อตั้งสมาคมม้าเหล็กแล้วทำการช่วงชิงแผ่นดิน ทางด้านวรยุทธ์นั้นเคยประลองกับดาบสวรรค์ แม้แต่ดาบสวรรค์ยังบอกว่าต้องเป็นศัตรูตัวฉกาจ แต่สุดท้าย ถูกมังกรคู่หยางโจวฆ่าตาย การตายของเยิ่นเส้าหมิงทำให้ชื่อเสียงของมังกรคู่นั้นโด่งดังทั่วยุทธภพ
มือคดโกงหม่าจี๋
ถูเจี๋ยตะวันตก
ข่านถุงเยี่ยฮู่
ราชครูขุนพลเมฆา วิชาตัวเบาเป็นเลิศด้วยเคล็ดเมฆาสี่ก้าว
เหลียนโหย่วกงจู้
ชนเผ่าทูลูฟัน
ฝูอวิ่น
ราชบุตรฝูเชียน
สิงอี้เฟย
ชนเผ่าอื่น
เปี๋ยเล่อกันไถ
ปู้กันไถ
ผูซา
อาเป่าเจี๋ย
โจรปล้นม้าคีตันฮูเถียนจิน
ฮันโจอัน
ฝ่ายเกาหลี

ชอนกุนบี (ฟู่จวินชว่อ) ศิษย์คนโตของปรมาจารย์กระบี่หมากล้อมชอนแชอิม ใช้กระบี่อวี่ซีเดินทางมาสืบหาขุมทรัพย์หยางกงที่จงหยวน ได้พบกับมังกรคู่และถูกชะตาทำให้มังกรคู่เรียกนางว่าแม่ แต่วาสนานั้นสั้นนัก สุดท้ายนางถูกอวี้เหวินฮั่วจี๋สังหาร
ชอนกุนชัง (ฟู่จวินอี้)
ชอนกุนชาง (ฟู่จวินเฉียง)
ห้าดาบทมิฬโกกอนมู เป็นยอดนักดาบแห่งเกาหลี มีดาบห้าเล่มประจำตัว
คิมจองจง
กองกำลังหวากัง

เศียรมังกรไจ๋หยาง
หลี่มี่
ไจ๋เจียว ลูกสาวของเศียรมังกรไจ๋หยาง มีนิสัยเอาแต่ใจตัวเอง แต่ที่จริงแล้วนั้นเป็นคนที่มีนิสัยดี
ซู่ซู่ สาวใช้ของไจ๋เจียว ลูกสาวของเศียรมังกรไจ๋หยาง มีชะตาต้องกันกับมังกรคู่ ต่อมามีลูกกับเซียงอี้ซานแต่เซียงอี้ซานกลับทอดทิ้ง ซู่ซู่จึงตาย ทำให้มังกรคู่แค้นเซีงอี้ซานเป็นอย่างมาก สาบานว่าจะฆ่าเซียงอี้ซานให้ได้
ฉูฉู่ เป็นหญิงสาวรับใช้ของไจ๋เจียว เป็นหญิงสาวที่สวยต้องตาโค่วจงครั้งแรกที่พบเห็น
เสิ่นลั่วเอียน กุนซือนางงามแห่งกองกำลังหวากัง เป็นภรรยาของหลี่ซื่อจี มีนิสัยเจ้าชู้เป็นที่สุด
หลี่ซื่อจี ชื่อเดิม ฉีซื่อจี แรกนั้นเข้าร่วมกับกองกำลังหวากัง หลังจากรบแพ้กองทัพหวังชื่อซงที่มีโค่วจงเป็นกุนซือแล้วจึงสวามิภักดิ์ต่อตระกูลขุนนางชั้นสูงแซ่หลี่ ฮ้องเต้หลี่เอี่ยนทรงประทานแซ่ให้ใหม่
เยิ่นจวิ้น เด็กรับใช้ของไจ๋เจียว คราวที่โค่วจงออกไปนอกด่านได้ติดตามโค่วจงไปก้วยระยะหนึ่ง โค่วจงเห็นว่าเป็นคนฉลาดมีมานะจึงได้สอนประจัญบานสิบกระบวนให้
นิกายเรืองโรจน์

จอมพลังตู้ชิง (ต้าหมิงจุนเสิน)
พระแม่กุศล ซาฟาง
เหมียวคงหมิงจื่อ เลวี่ยเสีย หนึ่งในผู้ประสาทวิชาทั้งห้าของนิกายเรืองโรจน์
ลมร้าย หยางม่อ
ไฟมอดดับ คว๋อแจ๋
เมฆหมอกทึบ จิ่วลิ่งจื้อ
วารีพิษ ซินนายา
ผู้ที่ตั้งตนเป็นฮ่องเต้

โต้วเจี้ยนเต๋อ กำเนิดจากชนชั้นชาวนา ต่อมาได้เข้าช่วงชิงแผ่นดินโดยมีหลิวเฮยท่าเป็นกำลังสำคัญ สุดท้ายไปไม่ถึงฝันถูกหลี่หยวนจี๋สังหาร
หลิวเฮยท่า ได้รู้จักกับมังกรคู่และทั้งคู่นั้นนับถือเป็นพี่ใหญ่ ทำงานให้กับโต้วเจี้ยนเต๋อ สุดท้ายถูกจูเก๋อเต๋อเว่ยซึ่งเป็นพี่น้องร่วมสาบานทรยศทำให้ถูกมือสังหารเงาหยางซวีเอี้ยนสังหาร
หวังซื่อชง ขุนนางใหญ่ราชวงศ์สุย สถาปนาตัวเองเป็นฮ่องเต้ที่ลั่วหยาง มีนิสัยกลิ้งกลอก โดนกลศึกของหลี่ซื่อหมินทำให้เสียงเมืองลั่วหยาง ตัวเองต้องตาย
พญามังกรไป้จื่อถิง ไป้จื่อถิงนั้นเดิมเป็นหัวหน้าเผ่าม่อเฮอกลุ่มลี่ม่อ นิยมชมชอบวัฒนธรรมฮั่นมาตั้งแต่เด็ก คิดตั้งประเทศจึงทำให้มีกลุ่มบุคคลมาคัดค้านแลสนับสนุน แต่ไป้จื่อถิงกลับหลงเชื่อคำยุยงของนักบวชชั่วปุนันทะมากเกินไป ทำให้ตั้งประเทศไม่สำเร็จ แต่สุดท้ายตัดสินใจฆ่าตัวตายเพื่อป้องกันไม่ให้ประชาชนต้องถูกกองกำลังสุนัขป่าทองของแสลี่ทำร้าย
พรรคเสรีภาพกัมพูชา

พรรคเสรีกัมพูชา (CLP) เป็นพรรคการเมืองกัมพูชา ก่อตั้งเมื่อเดือนพฤศจิกายน ค.ศ. 2015 โดยเจือ จำเริญ ได้รับเลือกเป็นประธานพรรคเมื่อวันที่ 4 พฤษภาคม ค.ศ. 2016 มีอุดมการณ์พรรคแบบขวากลาง
ปวดประจำเดือน

| ปวดประจำเดือน (Dysmenorrhea) |
| --- | --- |
ชื่ออื่น: Dysmenorrhoea, painful periods, menstrual cramps
สาขาวิชา: นรีเวชวิทยา
อาการ: Pain during menstruation, diarrhea, nausea
การตั้งต้น: Within a year of the first menstrual period
ระยะดำเนินโรค: Less than 3 days (primary dysmenorrhea)
สาเหตุ: No underlying problem, uterine fibroids, adenomyosis, endometriosis
วิธีวินิจฉัย: Pelvic exam, ultrasound
โรคอื่นที่คล้ายกัน: Ectopic pregnancy, pelvic inflammatory disease, interstitial cystitis, chronic pelvic pain
การรักษา: Heating pad, medication
ยา: NSAIDs such as ibuprofen, hormonal birth control, IUD with progestogen
พยากรณ์โรค: Often improves with age
ความชุก: 20–90% (women of reproductive age)
อาการปวดประจำเดือน หรือ ปวดระดู คืออาการปวดที่มีขึ้นขณะที่สตรีกำลังมีประจำเดือน ส่วนใหญ่มักเริ่มเป็นในวันแรกของการมีประจำเดือน และมักเป็นอยู่ไม่เกิน 3 วัน อาการปวดมักเป็นอยูที่ท้องน้อยหรืออุ้งเชิงกราน อาการอื่นที่พบร่วมด้วยเช่น ปวดหลัง คลื่นไส้ อาเจียน เป็นต้น
สตรีอายุน้อยอาจมีอาการปวดประจำเดือนได้โดยไม่ได้มีสาเหตุมาจากโรคหรือพยาธิสภาพ แต่ในสตรีสูงอายุมักพบว่าเกิดจากโรค เช่น เนื้องอกมดลูก อะดีโนไมโอซิส หรือเยื่อบุโพรงมดลูกเจริญผิดที่ ในคนที่มีประจำเดือนมามาก มาไม่สม่ำเสมอ มีประจำเดือนครั้งแรกเร็ว (ก่อน 12 ปี) หรือมีน้ำหนักตัวน้อย จะพบได้บ่อยกว่าคนทั่วไป การตรวจภายในและการตรวจอุลตร้าซาวด์จะมีส่วนช่วยอย่างมากในการวินิจฉัย ภาวะที่จะต้องนึกถึงและตรวจให้แน่ใจว่าไม่เป็นได้แก่ การท้องนอกมดลูก การอักเสบของอุ้งเชิงกราน กระเพาะปัสสาวะอักเสบเรื้อรัง และโรคปวดอุ้งเชิงกรานเรื้อรัง
คนที่ออกกำลังกายเป็นประจำและคนที่เคยมีบุตรจะมีโอกาสมีอาการปวดประจำเดือนน้อยกว่าคนทั่วไป การรักษาอาจทำได้โดยการประคบอุ่น ยาที่ช่วยได้คือยาในกลุ่มยาแก้อักเสบแบบไม่ใช่สเตียรอยด์ (เช่น ไอบูโปรเฟน) ยาคุมกำเนิด และห่วงคุมกำเนิดแบบปล่อยฮอร์โมน การกินวิตามินบีหนึ่งและแมกนีเซียมเสริมอาจช่วยได้ ยังไม่มีหลักฐานสนับสนุนว่าการทำโยคะ การฝังเข็ม และการนวด จะช่วยได้ ผู้ป่วยบางรายอาจจำเป็นต้องรักษาด้วยการผ่าตัดหากมีโรคบางชนิดร่วมด้วย
สัดส่วนของสตรีที่มีอาการปวดประจำเดือนแตกต่างกันไปตามแต่ละงานวิจัย โดยมีอยู่ตั้งแต่ 20-90% ถือเป็นโรคที่เกี่ยวข้องกับการมีประจำเดือนที่พบบ่อยที่สุด ส่วนใหญ่มักเริ่มเป็นภายในหนึ่งปีหลังเริ่มมีประจำเดือนครั้งแรก ในกรณีที่ไม่มีโรคเป็นสาเหตุ อาการปวดมักดีขึ้นเมื่อโตขึ้นหรือเมื่อมีบุตร
แหล่งข้อมูลอื่น

| --- | --- |
การจำแนกโรค: DICD-10: N94.4-N94.6 ICD-9-CM: 625.3 MeSH: D004412 DiseasesDB: 10634
ทรัพยากรภายนอก: MedlinePlus: 003150 eMedicine: article/253812 Patient UK: ปวดประจำเดือน
บิ๊กบอย

| บิ๊กบอย |
| --- | --- |
กำกับ: มณฑล อารยางกูร
อำนวยการสร้าง: จันทิมา เลียวศิริกุล
นักแสดงนำ: โทนี่-อิรา รากแก่น เศรษฐา ศิระฉายา รัตนารัตน์ เอื้อทวีกุล รอย แมคคอย
วันฉาย: 6 เมษายน พ.ศ. 2553
ภาษา: ไทย
ทำเงิน: 11.4 ล้านบาท
ข้อมูลจากสยามโซน
บิ๊กบอย เป็นภาพยนตร์ไทย คอมเมดี้-ดรามา ผลิตโดยค่าย เอ็ม เทอร์ตี้ไนน์ ออกฉายเมื่อ 6 เมษายน พ.ศ. 2553 กำกับโดย มณฑล อารยางกูร นำแสดงโดย โทนี่-อิรา รากแก่น ,เศรษฐา ศิระฉายา ,รัตนารัตน์ เอื้อทวีกุล ,รอย แมคคอย
เนื้อเรื่องย่อ

โป้ (โทนี่-อิรา รากแก่น) คือเด็กปี 1 ของมหาวิทยาลัยที่มีชื่อเสียงทางตอนเหนือของประเทศ ทั้งชีวิตที่ผ่านมาเขามีดีแค่เรื่องเรียน ส่วนงานอดิเรกหรือกิจกรรมเจ๋งๆนั้น เขาไม่เคยทำได้
อีกไม่กี่เดือนโป้ก็ต้องตามคุณพ่อคุณแม่ไปเปิดร้านอาหารไทยที่อเมริกา แต่โป้มีความดันทุรังครั้งใหม่ขึ้นมาเสียก่อนนั้นคือการเต้นบีบอยเพียงเพราะติดหญิงที่กริ๊ดบีบอยเข้าเท่านั้นเอง บังเอิญเป็นช่วง
เดียวกับ ปู่ปุน (เศรษฐา ศิระฉายา) คุณปู่วัย 60 ปลายๆมาอยู่ที่กรุงเทพเกิดหลังเดาะเข้าโรงพยาบาล โป้จึงสบโอกาสมาฝึกบีบอยที่กรุงเทพโดยอ้างจะมาดูแลคุณปู่แม้ตนจะเป็นไม้เบื่อไม้เมากับคุณปู่ก็ตามที
นักแสดงนำ

โทนี่-อิรา รากแก่น รับบท โป้
เศรษฐา ศิระฉายา รับบท ปู่ปุน
รัตนารัตน์ เอื้อทวีกุล รับบท นิว
รอย แมคคอย รับบท ลีรอย
เกร็ดหนัง

เศรษฐา ศิระฉายา ใช้เวลาตัดสินใจในการรับบท ปู่ปุน นานมาก เพราะงานอื่นก็มีค่อนข้างเยอะจึงเกรงว่าจะถ่วงเวลาของคนอื่น แต่เมื่อได้คุยกับผู้กำกับ มณฑล อารยางกูรและทีมงานแล้ว
ก็เห็นความตั้งใจในการทำงานจึงตกลงรับบทนี้ทันที
บทบาทปู่ปุนทำให้ เศรษฐา ศิระฉายา ต้องเรียนเต้นอยู่หลายเดือนเพราะในเรื่องการเต้นแทปจึงต้องสะบัดข้อเท้า และการเต้นพาโซดูเปรแบบสเปน ซึ่งเขาเล่าว่าเป็นการเต้นที่ยากมากที่สุด
นอกจากนี้ยังมีฉากที่ปู่ปุนยังต้องเต้นบีบอยท่ามาตรฐานอีกด้วย
เพลงประกอบภาพยนตร์

เพลง อย่าได้กลัว โดย โทนี่-อิรา รากแก่น
เพลง Come On  โดย เศรษฐา ศิระฉายา feat.ฟักกิ้งฮีโร่
แหล่งข้อมูลอื่น

บิ๊กบอย (2010) ที่สยามโซน
ปราดา

| --- | --- |

ร้านของปราดาภายในกัลเลรีอาวิตโตรีโยเอมานูเอเลเซคอนโดที่เมืองมิลาน
ประเภท: บริษัทมหาชนจำกัด
อุตสาหกรรม: แฟชั่น
ก่อตั้ง: ค.ศ. 1913
ผู้ก่อตั้ง: มารีโอ ปราดา 
พื้นที่ให้บริการ: ทั่วโลก
ผลิตภัณฑ์: สินค้าฟุ่มเฟือย
รายได้:  3.37 พันล้านยูโร (2021)
พนักงาน: 13,140 คน (2021)
ปราดา เป็นตราสินค้าแฟชั่นของอิตาลีที่มารีโอ ปราดา ก่อตั้งขึ้นเมื่อ ค.ศ. 1913 ในมิลาน โดยเชี่ยวชาญด้านกระเป๋าหนัง อุปกรณ์เดินทาง รองเท้า เสื้อผ้าสำเร็จรูป และเครื่องประดับแฟชั่น ปราดาอนุญาตให้ลูซอตติกาใช้ชื่อและตราสินค้ากับแว่นตา และอนุญาตให้ลอรีอัลใช้ชื่อและตราสินค้ากับน้ำหอม
ประวัติ > ก่อตั้ง

มารีโอกับมาร์ตีโนผู้เป็นน้องชายเริ่มกิจการบริษัทใน ค.ศ. 1913 ในชื่อ ฟราเตลลีปราดา ("พี่น้องปราดา") เป็นร้านขายเครื่องหนังชั้นดีในมิลาน ในขั้นต้น เป็นร้านขายสินค้าเกี่ยวกับสัตว์ นำเข้าหีบเดินทางแบบอังกฤษ และกระเป๋าถือ
ปาล์ม (พีดีเอ)

อุปกรณ์ปาล์ม ทีเอ็กซ์ มีความสามารถในการเล่นอินเตอร์เน็ตแบบไร้สาย
ปาล์ม (ภาษาอังกฤษ: Palm) คือเครื่องคอมพิวเตอร์พกพา ประเภทเครื่องช่วยงานส่วนบุคคลแบบดิจิทัล (พีดีเอ) ที่ทำงานบนระบบปฏิบัติการณ์ปาล์มโอเอส
ในวันที่ 28 เมษายน ค.ศ. 2010 ฮิวเลตต์-แพคการ์ด ซื้อบริษัทปาล์มมาในราคา 1.2 พันล้านดอลลาร์สหรัฐฯ แม้ว่าเฮชพีจะเก็บแบรนด์ปาล์มไว้ในระยะแรก แต่อุปกรณ์พีดีเอรุ่นใหม่ที่เฮชพีเปิดตัวในวันที่ 9 กุมภาพันธ์ ล้วนมียี่ห้อเฮชพี และปัจจุบันไม่มีอุปกรณ์ปาล์มอีกต่อไป
พระเจ้าอิมูซุน

พระเจ้าอิมูซุน(จีน: 異牟尋) เป็นกษัตริย์แห่งน่านเจ้าที่ 3 เป็นพระโอรสของเฝิงเจียอี้(鳳伽異) ทรงครอง ราชย์ช่วงปี พ.ศ. 1322–1351 (ค.ศ. 779–808)
ประเทศชาดในโอลิมปิก

| ประเทศชาด ในโอลิมปิก |
| --- | --- |

รหัสประเทศ: CHA
เอ็นโอซี: คณะกรรมการโอลิมปิกและกีฬาชาด
เหรียญ:  ทอง 0 เงิน 0 ทองแดง 0 รวม 0 
การเข้าร่วมในกีฬาฤดูร้อน
1964 1968 1972 1976–1980 1984 1988 1992 1996 2000 2004 2008 2012 2016 2020 2024
ประเทศชาด ส่งนักกีฬาไปแข่งขันกีฬาโอลิมปิกฤดูร้อนทุกรายการที่จัดขึ้นระหว่าง พ.ศ. 2507 ถึง 2515 (ร่วมคว่ำบาตรการแข่งในปี พ.ศ. 2519 และ 2523) และตั้งแต่ พ.ศ. 2527 ถึง 2563 ชาดยังไม่เคยได้รับเหรียญรางวัลโอลิมปิก และยังไม่มีนักกีฬาจากชาดเข้าร่วมการแข่งขันกีฬาโอลิมปิกฤดูหนาว
สรุปเหรียญรางวัล

บทความหลัก: สรุปเหรียญรางวัลโอลิมปิกตลอดกาล